b"\n_START_ARTICLE_\nApostazija\n_START_PARAGRAPH_\nApost\xc3\xa1za (po SSKJ apostaz\xc3\xadja) v kontekstu verskih skupnosti pomeni izstop ali prenehanje \xc4\x8dlanstva po volji verujo\xc4\x8dega (versko odpadni\xc5\xa1tvo). Nekatera verstva izstopa ne dovoljujejo, druga pa poznajo tudi pojem izklju\xc4\x8ditve (ekskomunikacija). V nekaterih islamskih dr\xc5\xbeavah je apostaza kazniva, ponekod s smrtno kaznijo. Etimologija izraza: gr\xc5\xa1. \xe1\xbc\x80\xcf\x80\xce\xbf\xcf\x83\xcf\x84\xce\xb1\xcf\x83\xce\xaf\xce\xb1 (apostasia), 'izstop ali protest'. Podoben pojem iz politi\xc4\x8dnega sveta je desidentstvo._NEWLINE_Apostaza se od krivoverstva in verskega sekta\xc5\xa1tva lo\xc4\x8di po tem, da pojem apostaze poudarja posameznikova dejanja in morebitno odgovornost pred skupnostjo, druga dva pojma pa se nana\xc5\xa1ata na lo\xc4\x8dene verske skupnosti.\n_START_SECTION_\nMednarodno pravo\n_START_PARAGRAPH_\nKomisija zdru\xc5\xbeenih narodov za \xc4\x8dlovekove pravice je sprejela tolma\xc4\x8denje Mednarodne konvencija o dr\xc5\xbeavljanskih in politi\xc4\x8dnih svobo\xc5\xa1\xc4\x8dinah  po kateri je pravica odpovedi od verske pripadnosti izrecna za\xc5\xa1\xc4\x8ditena pravica, ne glede na to, da v 18. \xc4\x8dlenu pakta izstop ali odpoved nista izrecno navedena.\n_START_SECTION_\nSuvereno pravo dr\xc5\xbeav\n_START_PARAGRAPH_\nV letu 2011 je 20 dr\xc5\xbeav po vsem svetu prepovedovalo svojim dr\xc5\xbeavljanom versko odpadni\xc5\xa1tvo. V teh dr\xc5\xbeavah je kaznivo dejanje opu\xc5\xa1\xc4\x8danje vere zaradi katerega koli pomisleka ali sprejetja ateizma, ali spremeniti vero. Vseh 20 takih dr\xc5\xbeav je prete\xc5\xbeno muslimanskih. Nobena dr\xc5\xbeava v obeh Amerikah in Evropi nima takih zakonov. Nobena dr\xc5\xbeava s kr\xc5\xa1\xc4\x8dansko, budisti\xc4\x8dno, hinduisti\xc4\x8dno, judovsko, agnosti\xc4\x8dno ali ateisti\xc4\x8dno ve\xc4\x8dino nima zakonodaje, ki bi prepovedovala apostazo (versko odpadni\xc5\xa1tvo) ali prehod iz ene vere v drugo."